गौरतलब है कि बड़े नोट बंद किए जाने के बाद बैंक खुलने के तीसरे दिन शनिवार को भी पुराने नोट बदलवाने और नकदी निकासी के लिए बैंकों और एटीएम बूथों के बाहर लोगों की लंबी कतारें लगी रहीं. 500 और 1000 रुपये के पुराने नोट को बदलने के लिए बैंक खुलने से घंटों पहले से ही लोगों की लंबी कतारें लगने लगीं. घंटों कतारों में खड़े रहने के बाद बैंकों में नकदी की कमी और एटीएम में नोट न होने से मायूस लौट रहे रहे लोगों में जबरदस्त गुस्सा देखा गया.